Ծաղկաձորի մէջ կը շարունակուի Հայ Եկեղեցւոյ Համաշխարհային երիտասարդաց միաւորման նախաձեռնութեամբ կազմակերպուած համահայկական երիտասարդաց հաւաքը՝ բարձր հովանաւորութեամբ Ամենայն Հայոց Տ.Տ. Գարեգին Բ. Կաթողիկոսին։ «Դէպի Հայաստան, դէպի Սուրբ Էջմիածին» կարգախօսով կազմակերպուած հաւաքը այս շաբաթավերջին իր աւարտին պիտի հասնի։ Հայաստանի Առաջին հանրապետութեան հիմնադրութեան 100-ամեայ յոբելեանին ձօնուած այս մեծ հաւաքին աշխարհի բազմաթիւ երկիրներէն կը մասնակցին բազմահարիւր եկեղեցասէր հայ երիտասարդներ։